open-index/open-wikipedia-markdown huggingface dataset:
Diego Rafael Padrón Sánchez

**Diego Rafael Padrón Sánchez** (født 17. mai 1939 i Montalbán i Venezuela) er en venezuelansk katolsk prelat, kardinal og emeritert erkebiskop av Cumaná.
## Liv og virke
### Prest
Diego Padrón ble presteviet for bispedømmet Valencia i Venezuela den 4. august 1963. Deretter studerte han filosofi, filologi og litteratur ved *Instituto Profesional de Magisterio* ved *Instituto Pedagógico de Caracas*, og var lærer i latin og spansk. Han fulgte doktorgradsstudier i bibelsk teologi ved Det pavelige gregorianske universitet i Roma (uteksaminert som licentiat i teologi) og i bibelsk realisme og kristen arkeologi ved *[[Studium Biblicum Franciscanum]]* i Jerusalem.

Etter at han kom tilbake til Venezuela, underviste Padrón i Det nye testamente i gresk og bibelsk teologi ved *Santa Rosse de Lima Universitetsinstitutt* i Caracas.

### Hjelpebiskop i Caracas
Den 4. april 1990 utnevnte pave Johannes Paul II ham til hjelpebiskop i Caracas og titulærbiskop av *Gisipa*. Erkebiskopen av Caracas, kardinal José Alí Lebrún Moratinos, ordinerte ham til biskop den 27. mai 1990; medkonsekratorer var Domingo Roa Pérez, erkebiskop av Maracaibo, og Miguel Antonio Salas Salas C.I.M., erkebiskop av Mérida.
### Biskop av Maturín
Den 7. mai 1994 ble han utnevnt til biskop av Maturín og innsatt i embedet 23. juli samme år. 
### Erkebiskop av Cumaná
Den 27. mars 2002 ble han utnevnt til erkebiskop av Cumaná.

Pave Frans innvilget hans aldersrelaterte avskjedssøknad den 24. mai 2018.  Etter pensjoneringen fra bispeansvaret var han sjelesørger i menigheten *La Inmaculada* i Camoruco (Isla Margarita). Diego Padrón fortsatte å være president for *Sociedad de Catequetas Latinoamericanos* (SCALA).

### Kardinal
I konsistoriet den 30. september 2023 kreerte pave Frans ham til kardinalprest med tittelkirken *San Gaetano*.  Ettersom han allerede var over 80 år gammel, ble han ikke stemmeberettiget i et konklave.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937
* Erkebiskop Raffaele Forni (1906-1990) *1953
* Kardinal José Alí Lebrún Moratinos (1919-2001) *1956
* Kardinal *Diego Rafael Padrón Sánchez* (1942-2021) *1982''

## Referanser
Stig Andersen Tonsberg

**Stig Andersen de Tonsberg** (1646–1690) var en norsk handelsmann, bror til stiftsamtmann Mathias de Tonsberg.

Han var sønn av borgermester i Tønsberg Anders Madsen og hustru Karen Olufsdatter Stranger (d. 1698). Faren var en av Tønsbergs rikeste og sønnen var selv en holden mann som eide adskillige jernværk og sagbruk. 

24. august 1675 giftet han seg med Anne Clausdatter, som han fikk fire barn med. De bodde på Borgestad gård ved Skien. Hun var datter av Claus Andersen, en av datidens rikeste menn i Norge.

Tonsberg døde 44 år gammel i 1690, og ble bisatt først i Skien kirke, siden i *Den Arnoldtske Familiebegravelse* i Gjerpen kirke. Enken giftet seg på ny med offiseren Johan Arnold. 

## Referanser
Augsburger Allgemeine

***Augsburger Allgemeine*** tidligere *Augsburger Allgemeine Zeitung*, er en regional dagsavis i Tyskland, med hovedredaksjon i Augsburg.

## Referanser
Ragnhild Hutchison

**Ragnhild Hutchison** (født 1976) er en norsk historiker, ph.d. ved European University Institute i Firenze i 2010. Hun var vinner av Sverre Steen-prisen i 2018.

## Bibliografi
;Bøker:
* *In the doorway to development- an enquiry into market oriented structural changes in Norway ca 1750 - 1830*, Brill, The Netherlands, 2012.
* *Fra mangfold til enhet. Justervesenet og historien om mål og vekt i Norge*, Scandinavian Academic Press, Oslo 2011.
* *Kort introduksjon til Norges økonomiske historie på 1700-tallet*. Utg. Cappelen Damm akademisk. 2019.
;Artikler 
* «An industrious revolution in Norway?- or a Norwegian road to the modern market economy?», Scandinavian Journal of History, 1/2014.

## Referanser


## Eksterne lenker

* «Ragnhild Hutchisons blogg - historie i praksis»
* «Oslo havn 1798 - Foredrag», video på Youtube
Liste over ordførere i Nesset

**Liste over ordførere i Nesset**. Nesset kommune ble opprettet ved formannskapslovene av 1837. I 1890 ble kommunen delt i to: Nesset og Eresfjord og Vistdal. De to kommunene ble slått sammen igjen i 1964. I 2020 ble Nesset og Midsund slått sammen med Molde kommune.

## Ordførere i Nesset 1837–1889

## Ordførere i Eresfjord og Vistdal 1890–1963

## Ordførere i Nesset 1890–1963

## Ordførere i Nesset 1964–2019

## Referanser
Hector Raemaekers

**Hector Raemaekers** (1883–1963) var en belgisk fotballspiller. Han spilte i tolv kamper for det belgiske fotballlandslaget fra 1905 til 1913.

## Referanser


## Eksterne lenker
*
Tana bru (2020)

**Tana bru** er en skråkabelbru fra 2020 som krysser elva Tana i Finnmark, like ved tettstedet med samme navn. Brua er 260 meter lang og har et hovedspenn på 234 meter. Brua er en del av E6/E75 og avløste den gamle Tana bru fra 1948.

Nye Tana bru er en skråkabelbru og er bygget like sør for den gamle. Den krysser også elva Tana, og er en del av europavei 6 og europavei 75. Byggingen av nye Tana bru begynte 11. januar 2017, og den åpnet for trafikk 15. september 2020.

Nybrua gjorde slutt på restriksjonene på maksimalt tillatt aksellast og høyde på brua fra 1948. Den nye brua har gang- og sykkelfelt, og kostet rundt 570 millioner kroner.

Byggherre: Statens Vegvesen Region Nord

Hovedentreprenør: HAK Entreprenør/ Vistal Gdynia S.A

Arkitekt og design: Eldar Høysæter, Statens vegvesen og Thomas Reed, Cowi AS

## Se også
*Liste over broer i Norge
*Liste over broer i Norge etter lengde

## Referanser


## Eksterne lenker
* Statens vegvesen - E6 Tana bru - Animering fra 2015 av planlagd bru
Chad Ramey

**Ryan Brehm** (født 3. august 1992 i Fulton i Mississippi) er en amerikansk profesjonell golfspiller, som har én seier på PGA-touren og én seier på Korn Ferry-touren.

27. mars 2022 vant han sin første PGA-tourseier under Corales Puntacana Championship, ett slag foran landsmennene Ben Martin og Alex Smalley.

## Referanser


## Eksterne lenker
*
J. J. Spaun

**John Michael Spaun jr.** (født 21. august 1990 i Los Angeles i California) er en amerikansk profesjonell golfspiller.

3. april 2022 vant han sin første PGA-tourseier under Texas Open, to slag foran landsmannen Matt Kuchar og australske Matt Jones.

Han vant sin første major-turnering da han vant US Open Championship 2025.

## Referanser


## Eksterne lenker
*
Jaroslav Hunka

**Jaroslav Hunka**, ukrainsk Ярослав Гунька, polsk Jarosław Hunka (født 1925 er en ukrainsk-canadisk veteran fra 14. Waffen-Grenadier-Division der SS (galizische Nr. 1), en tysk militær enhet under andre verdenskrig. Han ble født i Urman, på den tiden en del av den Andre polske republikk, og meldte seg frivillig til SS Galizien i 1943. Han immigrerte til Canada som flyktning etter krigen var over, og er nå (2023) pensjonert og lever i North Bay, Ontario.

I 2023 kom Hunka i internasjonale medier etter han ble invitert til det Canadiske underhuset for å bli hedret av dets president, Anthony Rota, parlamentsmedlem for Hunkas valgdistrikt. Den 22. september 2023 fikk Hunka to stående ovasjoner fra alle medlemmer av forsamlingen, blant de den canadiske statsministeren Justin Trudeau og den ukrainske presidenten Volodymyr Zelenskyj. Kort etter ble Hunkas bakgrunn som soldat i Waffen SS avslørt og rapportert av media, det resulterte i at Anthony Rota trakk seg som president fem dager etter og underhuset enstemmig vedtok en resolusjon for å fordømme nazismen og sin anerkjennelse av Hunka. Statsminister Trudeau og den canadiske regjeringen ga en offisiell beklagelse til det jødiske verdenssamfunnet. Hendelsen har gjenåpnet debatten om immigrasjonen av nazistiske krigsforbrytere til Canada etter andre verdenskrig.

## Referanser


## Eksterne lenker

* «Canada fikk besøk og gjorde en tabbe. Putins propagandamaskin jobber nå for fullt.», artikkel i *[[Aftenposten]]* 30. september 2023
J. T. Poston

**James Tyree Poston** (født 1. juni 1993 i Hickory i Nord-Carolina) er en amerikansk profesjonell golfspiller, som har to seire på PGA-touren.

4. august 2019 vant han sin første PGA-tourseier under Wyndham Championship, ett slag foran landsmannen Webb Simpson. Hant vant turneringen uten en eneste bogey, som da ikke hadde skjedd på PGA-touren siden 1974.

Tre år senere, 3. juli 2022, tok han sin andre PGA-tourseier under John Deere Classic, tre slag foran argentinske Emiliano Grillo og sørafrikanske Christiaan Bezuidenhout. Hant ledet alle rundene i turneringen, som da ikke hadde skjedd på PGA-touren siden 1992, og kvalifiserte seg samtidig for The Open Championship 2022.

## Referanser


## Eksterne lenker
* 
*
Trey Mullinax

**Howard Travis «Trey» Mullinax III** (født 29. juni 1992 i Birmingham i Alabama) er en amerikansk profesjonell golfspiller, som har én seier på PGA-touren og to seire på Korn Ferry-touren.

10. juli 2022 vant han sin første PGA-tourseier under Barbasol Championship, ett slag foran landsmannen Kevin Streelman, og kvalifiserte seg samtidig for The Open Championship 2022.

## Referanser


## Eksterne lenker
*
Haakon Sløgedal

**Haakon Sløgedal** (1901–1979) var en norsk agronom, landbruksskolelærer og politiker (KrF) fra Holum i Vest-Agder. Han var stortingsrepresentant i to perioder 1961-69.

Sløgedal gikk på Vest-Agder landbruksskule 1920-22 og Norges landbrukshøgskole 1924-27. Han arbeidet ved Statens forsøksgård i Vågønes fra 1931. Deretter var han beitekonsulent i Det Kongelige Selskap for Norges Vel i Telemark, Agder og Rogaland 1941–1946 og forsøksleder ved Beiteforsøksgården Apelsvoll på Kapp i Oppland. Fra 1951 til 1969 var han rektor ved Vest-Agder landbruksskole i Søgne.

Han var varaordfører i Søgne 1958-65. 
## Referanser
Internasjonal dag for avskaffelse av fattigdom

**Den internasjonale dagen for avskaffelse av fattigdom** markeres den 1.&nbsp;oktober hvert år. Initiativet til denne markeringsdagen ble tatt i Paris 17. oktober 1987, og den ble etablert av FN 22. desember 1992. Siden da har 17. oktober blitt en dag for å arbeide for å avskaffe fattigdom.

For å skille mellom ulike grader av fattigdom brukes begrepene absolutt eller ekstrem fattigdom og relativ fattigdom. Ekstrem fattigdom innebærer at man ikke får dekket helt grunnleggende behov som mat, klær og hus. FN definerer ekstrem fattigdom slik: «ekstrem fattigdom omfatter de menneskene i verden som lever på mindre enn 1,90 U$ om dagen». FN beregnet at over 670 millioner mennesker levde under denne grensen i 2022 (≈ 8,4 % av verdens daværende befolkning).

## Referanser


## Eksterne lenker
Tom Kim

**Kim Joo-hyung** (; født 2002), internasjonalt kjent som **Tom Kim**, er en sørkoreansk golfspiller som spiller på den amerikanske PGA-touren.

7. august 2022 vant han sin første PGA-tourseier under Wyndham Championship, fem slag foran amerikanske John Huh og landsmannen Im Sung-jae, og kvalifiserte seg samtidig for FedEx-sluttspillet 2022.

## Referanser


## Eksterne lenker
*
Adam Svensson

**Adam Redmond Svensson** (født 1993) er en canadisk profesjonell golfspiller på PGA-touren.

Den 20. november 2022 vant han sin første PGA-tourseier under RSM Classic, to slag foran engelske Callum Tarren og amerikanerne Brian Harman og Sahith Theegala.

## Referanser


## Eksterne lenker
*
Golsbrua

**Golsbrua** eller **Gol bru** er en spennbetongbro på fylkesvei 2914 i Gol kommune i Buskerud. Brua krysser Hallingdalselve, er 166 meter lang, og lengste spenn er 23 meter.

## Se også
*Liste over broer i Norge
*Liste over broer i Norge etter lengde

## Referanser
Don’t Worry

**«Don't Worry»** er en sang skrevet av Teddy Sky, Johnny Powers Severin, Ray Dalton og Madcon som ble spilt inn og gitt ut på singel av Madcon og Ray Dalton i 2015. Sangen kom på 1.-plass i Belgia, Tsjekkia og Ungarn.

Wenche Myhre sang den på norsk på TV-programmet *Hver gang vi møtes – jubileum* i 2020. På norsk heter sangen *Så lenge hjerte slår*.
Edvard Stamnes

**Edvard Gustav Stamnes** eller **Stamnæs** (1878–1951) var en norsk politiker og gårdbruker. Han var ordfører i Beitstad kommune 1920–1925 og 1929–1934, valgt for Bondepartiet.

## Liv og virke
Han ble født på husmannsplassen Vadasaga. Faren, Peter, tok navnet Stamnes etter den første gården han kjøpte, samtidig som han forpaktet prestegården. Han var også båtbygger og en foregangsmann i misjons- og avholdsarbeid.

Edvard Stamnes gikk folkehøyskole i både Norge og Danmark og gikk i landbrukslære i Danmark. Han kjøpte gården Sør-Utvik i Beitstad av sin far i 1906 og overdrog den til sin egen sønn i 1939. Han ble ansett som en dyktig bonde.

Stamnes fikk tidlig kommunale verv, og han løste «en rekke vanskelige kommunale oppgaver» i kriseårene etter den første verdenskrig. Han tilhørte først partiet Venstre. Han var ordfører i Beitstad 1920–1925 og 1929–1934, nå som representant for Bondepartiet. I 1934 var han også formann i fylkestinget i Nord-Trøndelag.

Han var blant annet styreformann i Nord-Trøndelag e-verk og Folla tresliperi, styreformann ved Innherred sykehus, fylkesrevisor, lagrettemann, formann i forliksrådet og takstmann for Hypotekbanken.

Stamnes meldte seg inn i Nasjonal Samling i oktober 1940 og stod som medlem frem til frigjøringen i 1945. Han var organisasjonsleder for NS i Beitstad, og i 1943 var han oppnevnt som ordfører i Namdalseid. Han ble dømt til seks måneders fengsel, inndragning og rettighetstap i landssvikoppgjøret. Retten fant det skjerpende at Stamnes var en så respektert mann, som kunne lede andre inn i NS, men fant at han ikke hadde opptrådt aggressivt.

## Referanser
Crypsis (bille)

***Crypsis*** er en slekt av skyggebiller.

## Utseende
Nokså små (ca. 4 millimeter), bredt ovale og hvelvede, blanke, rødbrune til svarte skyggebiller, pronotum gjerne rødt på sidene. På kroppsform minner de om marihøner. Oversiden er ganske fint punktert og svært blank. Antennene er knapt synlig utvidet mot spissen uten klubbe, pronotum rundet, sidene av dekkvinger og pronotum danner en kontinuerlig kurve.

## Levevis
Arten lever i skog, der de gjerne finnes på fuktige steder, blant annet mellom løvstrø, i råtten ved og under barken på døde trær. De lever trolig av moser eller alger.

## Utbredelse
Slekten er utbredt i Asia fra India og Nepal i vest til Taiwan i øst.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien skyggebiller, Tenebrionidae Latreille, 1802
****** Underfamilien boreskyggebiller, Diaperinae Latreille, 1802
******* Stammen **[[Leiochrinini]]** Lewis, 1894
******** Slekten ***Crypsis*** Waterhouse, 1877
********* *[[Crypsis bimaculatus]]* Kaszab, 1946
********* *[[Crypsis birmanicus]]* Kaszab, 1946
********* *[[Crypsis blairi]]* Kaszab, 1946
********* *[[Crypsis borneensis]]* Kaszab, 1961
********* *[[Crypsis chinensis]]* Kaszab, 1946
********* *[[Crypsis gebieni]]* Kaszab, 1946
********* *[[Crypsis indicus]]* (Westwood, 1883)
********* *[[Crypsis malgosia]]* Schawaller, 2011
********* *[[Crypsis minutus]]* Kaszab, 1946
********* *[[Crypsis purpuripennis]]* Poll, 1886
********* *[[Crypsis ruficollis]]* Kaszab, 1946
********* *[[Crypsis rufomarginatus]]* Kaszab, 1946
********* *[[Crypsis scotti]]* Kaszab, 1946
********* *[[Crypsis speciosissimus]]* Kaszab, 1946
********* *[[Crypsis sumatranus]]* Kaszab, 1946
********* *[[Crypsis szekessyi]]* Kaszab, 1946
********* *[[Crypsis violaceipennis]]* Waterhouse, 1877
********* *[[Crypsis vitalisi]]* Kaszab, 1961
********* *[[Crypsis wrasei]]* Schawaller, 2005
********* *[[Crypsis yunnanus]]* Kaszab, 1961
## Referanser




## Eksterne lenker
* Atlas of Living Australia - Leiochrinini https://bie.ala.org.au/species/urn:lsid:biodiversity.org.au:afd.taxon:1e53357c-a49e-408f-8587-d0c05a132b44#overview
*
Bhikkhu Analayo

**Bhikkhu Anālayo** (født 1962 i Tyskland) er en buddhistisk munk (bhikkhu), lærd og meditasjonslærer. I 1995 ble han pabbajjā i theravādaskolens klostertradisjon på Sri Lanka. Han er best kjent for sine sammenlignende studier av de tidligere buddhistiske tekstene, slik de er bevart av de forskjellige tidlige buddhistiske tradisjoner.

## Referanser
Lachnodactylus

***Lachnodactylus*** er en slekt av skyggebiller.

## Utseende
Nokså små, avlangt-ovale, fint hårete, gjerne brunlige skyggebiller. Antennene er kraftig kølleformede, pronotum ovalt, dekkvingene jevnbrede. Forbeina er utvikledt til kraftige gravebein.

## Levevis
Artene graver i sand, og finnes helst i sanddyner.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien skyggebiller, Tenebrionidae Latreille, 1802
****** Underfamilien boreskyggebiller, Diaperinae Latreille, 1802
******* Stammen **[[Trachyscelini]]** Blanchard, 1845
******** Slekten ***Lachnodactylus*** Seidlitz, 1898
********* *[[Lachnodactylus digitatus]]* (Seidlitz, 1894)

## Referanser




## Eksterne lenker
*
Olle Johan Eriksen

**Olle Johan Eriksen** (1923&ndash;1999) var en norsk forretningsmann og politiker (H). Han var ordfører i Haugesund i periodene 1970–1971, 1974–1975 og 1978–1983.

Eriksen drev sammen med en eldre bror Mølstrevåg Sildoljefabrikk fra 1948 til 1966. Etter å ha solgt fabrikken ble pengene investert i ringnotsnurperen «Haugar», mens Eriksen ble disponent i selskapene A/S Erico og Trygve Eriksen & Co A/S. Fra 1975 var Eriksen bestyrer i A/S Fold.

Han kom inn i Haugesund bystyre i 1964, og var medlem fram til 1995. Eriksen ble først varaordfører i 1966 og så ordfører fire år senere, og sin lengste sammenhengende ordførerperiode hadde han fra 1978 til 1983. Eriksen var også aktiv i fylkespolitikken, og satt i Rogaland fylkesting fra 1964 til 1975. Han var vararepresentant på Stortinget 1969&ndash;1973 og 1973&ndash;1977, og møtte fast fra høsten 1970 til våren 1971 mens Egil Endresen satt i regjering.

I yngre dager var Eriksen en aktiv idrettsmann, blant annet som høyreving på Vard Haugesund. Han spilte også tennis, og vant 20 krets- og vestlandsmesterskap, både individuelt og i mixed double sammen med kona Magda.

## Referanser
Journalistprisen Tommel opp

**Tommel opp-prisen** er en pris til norske journalister som deles ut av Velferdsalliansen EAPN Norway. Prisen skal oppfordre til satsing på journalistikk som dekker fattigdom og utenforskap, og inkluderer dem som er rammet i den offentlige samtalen.

For at et bidrag skal vurderes som en mulig prisvinner skal fattigdom være et sentralt tema.

## Prisvinnere
* 2015  NRK 
* 2016  *Dagsavisen* «Fattig i Norge»
* 2017  *VG* «De usynlige barna»
* 2018  *Aftenposten* «Fattige i rike Norge»
* 2019  *Varden,* Jon-Inge Hansen             
* 2020  *Bergens Tidende,* Liv Skotheim og Kjersti Mjør                              
* 2021  *Nordlys,* Sissel Wessel-Hansen og Torgrim Rath Olsen    
* 2022  *Dagbladet,* Sondre W Nodland         
* 2023  Petter Nyquist, «Uteligger» på TV2, for en rekke programserier     
* 2024 *Erlik Oslo,* Even Skyrud     

## Referanser
Mai Eitrem

**Mai Eitrem** (født 17.&nbsp;mai 1918, død 24.&nbsp;desember 2009) var en norsk motstandskvinne under andre verdenskrig. Under kodenavnet «Minnie» var hun en av de nærmeste medarbeiderne til milorglederen Jens Chr. Hauge fra 1942.

## Referanser
Olav Duuns gate (Stavanger)

**Olav Duuns gate** (1-14) er en gate i Stavanger på Tjensvoll sør for Mosvatnet oppkalt etter forfatteren Olav Duun. 

Gaten består stort sett av eneboliger bygget ut på 1950-tallet. Flere gater i området har navn etter kjente norske forfattere.

Tjensvoll stavkirke er en liten privat stavkirke som står i Olav Duuns gate 6.
Phtora

***Phtora*** er en slekt av skyggebiller.

## Utseende
Nokså små, avlange, blanke og mørke skyggebiller. Antennene er litt utvidet mot spissen, kortere enn hodets bredde, pronotum avrundet firkantet, dekkvingene jevnbrede.

## Levevis
Arten lever i skog, der de gjerne finnes på sopper som vokser på død ved, særlig kjuker. De borer i soppenes fruktlegemer.

## Utbredelse
Slekten er utbredt i Middelhavsområdet.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien skyggebiller, Tenebrionidae Latreille, 1802
****** Underfamilien boreskyggebiller, Diaperinae Latreille, 1802 eller Stenochiinae
******* Stammen **[[Phaleriini]]** Blanchard, 1845 eller Talanini
******** Slekten ***Phtora*** Germar, 1836 
********* Underlsketen *Clypeophtora* Soldati & Soldati, 2003
********** *[[Phtora tronqueti]]* Soldati & Soldati, 2003
********* Underslekten *Phtora* (i snever forstand)
********** *[[Phtora aegyptaca]]* (Reitter, 1899)
********** *[[Phtora angusta]]* Wollaston, 1861 (= *Phtora fossoria*)
********** *[[Phtora apicilaevis]]* (Marseul, 1876)
********** *[[Phtora confluens]]* Reitter, 1894
********** *[[Phtora crenata]]* Germar, 1836
********** *[[Phtora quadricollis]]* Reitter, 1899
********** *[[Phtora reitteri]]* (Seidlitz, 1894)
********** *[[Phtora subclavata]]* (Wollaston, 1861)
********** *[[Phtora tenuicornis]]* Reitter, 1899

## Referanser




## Eksterne lenker
*
Basanus

***Basanus*** er en slekt av skyggebiller.

## Utseende
Nokså små til middelsstore, avlangt-ovale, blanke skyggebiller, mørke på farge, ofte med rødlige tegninger på dekkvingene. Antennene er utvidet mot spissen, pronotum avrundet firkantet, dekkvingene litt rundede.

## Levevis
Arten lever i skog, der de gjerne finnes på sopper som vokser på død ved, særlig kjuker. De borer i soppenes fruktlegemer.

## Utbredelse
Gruppen er utbredt i det østlige Asia østover til Ny-Guinea, mot nord til det østlige Sibir.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien skyggebiller, Tenebrionidae Latreille, 1802
****** Underfamilien boreskyggebiller, Diaperinae Latreille, 1802
******* Stammen **[[Scaphidemini]]** Reitter, 1922
******** Slekten ***Basanus*** Lacordaire, 1859 
********* *[[Basanus becvari]]* Schawaller & Ando, 2006
********* *[[Basanus brendelli]]* Schawaller & Ando, 2006
********* *[[Basanus elegans]]* Chûjô, 1966
********* *[[Basanus erberi]]* Schawaller & Ando, 2006
********* *[[Basanus erotyloides]]* Lewis, 1891
********* *[[Basanus flaviventris]]* Blair, 1937
********* *[[Basanus formosanus]]* Masumoto, 1982
********* *[[Basanus fruhstorferi]]* Gebien, 1940
********* *[[Basanus fukudai]]* Nakane, 1968
********* *[[Basanus guineensis]]*
********* *[[Basanus halmahericus]]* Schawaller, 2006
********* *[[Basanus helluo]]* Gebien, 1925
********* *[[Basanus himalayanus]]* Kaszab, 1965
********* *[[Basanus humeropunctatus]]* Schawaller, 2011
********* *[[Basanus javanus]]* Chevrolat, 1878
********* *[[Basanus longior]]* Gebien, 1925
********* *[[Basanus lui]]* Masumoto & Merkl, 2003
********* *[[Basanus luzonicus]]* Schawaller, 2006
********* *[[Basanus manangensis]]* Schawaller, 1995
********* *[[Basanus masumotoi]]* Schawaller, 2011
********* *[[Basanus merkli]]* Schawaller, 2011
********* *[[Basanus misellus]]* Gebien, 1925
********* *[[Basanus philippinensis]]* Gebien, 1925
********* *[[Basanus pictus]]* Gebien, 1925
********* *[[Basanus poringicus]]* Schawaller, 2006
********* *[[Basanus presuturalis]]* Pic, 1928
********* *[[Basanus prolongatus]]*
********* *[[Basanus signaticollis]]* Pic, 1916
********* *[[Basanus skalei]]* Schawaller, 2011
********* *[[Basanus soppongensis]]* Schawaller, 1995
********* *[[Basanus subapicalis]]* Pic, 1925
********* *[[Basanus sulawesicus]]* (Schawaller, 1997)
********* *[[Basanus sumatranus]]* Gebien, 1925
********* *[[Basanus tonkineus]]* Pic, 1917
********* *[[Basanus tsushimensis]]* Chûjô, 1963

## Referanser




## Eksterne lenker

*
Katalin Karikó

**Katalin Karikó** (født 17. januar 1955 i Szolnok i Ungarn, IPA ) er en ungarsk-amerikansk biokjemiker. Hun har vært en pioner innen anvendelsen av budbringer-RNA til utvikling av vaksiner. 

Hun ble tildelt Nobelprisen i fysiologi eller medisin for 2023 sammen med Drew Weissman. De fikk prisen for for sine oppdagelser av nukleosidbasemodifikasjoner som gjorde det mulig å utvikle effektive mRNA-vaksiner mot covid-19.

Karikó tok doktorgrad ved Szegeds universitet i 1982 og var postdoktor ved det ungarske vitenskapsakademi frem til 1985. Hun var deretter assistant professor ved University of Pennsylvania frem til hun ble nestleder av det farmasøytiske selskapet BioNTech RNA Pharmaceuticals. Hun har vært professor ved Szegeds universitet og adjungert professor ved Perelman School of Medicine ved University of Pennsylvania.

## Referanser




## Eksterne lenker
*
Drew Weissman

**Drew Weissman** ( født 7. september 1959 i Lexington i USA) er en amerikansk immunolog. Han ble tildelt Nobelprisen i fysiologi eller medisin for 2023 sammen med Katalin Karikó. De fikk prisen for for sine oppdagelser av nukleosidbasemodifikasjoner som gjorde det mulig å utvikle effektive mRNA-vaksiner mot covid-19.

## Referanser
Michael Yeung Ming-cheung

**Michael Yeung Ming-cheung** (kinesisk: 楊鳴章; født 1. desember 1945 i Shanghai i Kina; død 3. januar 2019 i Hongkong) var en kinesisk katolsk prelat og biskop av Hongkong fra 1. august 1017 til sin død.
## Liv og virke
### Bakgrunn
Michael Yeung Ming-cheung ble født i en katolsk familie i Shanghai, og kom som 14-åring til Hongkong. Etter skoleårene arbeidet han i et Import-Export-firma i Hongkong. 

Som 26-åring begynte han prestestudiene i presteseminaret i Hongkong.

### Prest
Michael Yeung Ming-cheung ble presteviet 10. juni 1978. Etter sjelesørgeriske oppgaver studerte han komminikasjon (Syracuse University i USA) så vel som filosofi og pedagogikk (Harvard University). I 2003 ble han leder for Caritas Hongkong. I 2009 ble han generalvikar i Hongkong.

### Hjelpebiskop i Hongkong
Den 11. juli 2014 utnevnte pave Frans ham til titulærbiskop av *Mons in Numidia* og til hjelpebiskop i Hongkong.  Biskopen av Hongkong, kardinal John Tong Hon, bispeviet ham, og Stephen Lee Bun Sang og Joseph Ha Chi-shing, den 30. august samme året. Medkonsekratorer var den emeriterte biskop av Hongkong, kardinal Joseph Zen Ze-kiun SDB, og sekretæren for kongregasjonen for troens utbredelse, erkebiskop Savio Hon Tai-Fai SDB.

### Koadjutorbiskop, så biskop, av Hongkong
Pave Frans utnevnte ham til koadjutorbiskop av Hongkong den 13. november 2016. Med den aldersbetingede fratreden av kardinal John Tong Hon etterfulgte han denne som biskop av Hongkong den 1. august 2017.

Yeung snublet over sin albe på vei opp trappen før han skulle feire en messe i desember 2018. Siste gang han viste seg offentlig var da han feiret julens midnattsmesse i katedralen i Hongkong. Den 27. desember 2018 begynte Yeung på behandling på *Canossa Hospital* for leversvikt utløst av cirrhose. Han døde på sykehuset den 3. januar 2019.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Erkebiskop Leopoldo Duarte e Silva (1867-1938) *1904
* Biskop Paulo de Tarso Campos (1895-1970) *1935
* Kardinal Agnelo Rossi (1913-1995) *1956
* Kardinal John Baptist Wu Cheng-chung (1925-2002) *1975
* Kardinal John Tong Hon (1939-) *1996
* Biskop *Michael Yeung Ming-cheung* (1945-) *2014

## Referanser
Laphonza Butler

**Laphonza Butler** (født 1979) er en amerikansk politiker (D). I oktober 2023 ble hun utpekt av Californias guvernør til å fylle den ledige plassen i USAs senat etter Dianne Feinstein som døde i september 2023. Hun ble tatt i ed som senator 3. oktober 2023 og ble med det tredje svarte kvinne som senator, de første to var Carol Moseley Braun og Kamala Harris. Butler stilte ikke til valg for en ordinær senatsperiode ved valget i 2024. Der ble Adam Schiff valgt som hennes etterfølger. Hun trakk seg 8. desember 2024 for å slippe til Schiff så snart som mulig.

## Referanser


## Eksterne lenker
*
*
Bob Proctor

**Robert Corlett Proctor** (født 5. juli 1934, død 3. februar 2022) var en canadisk forfatter og foredragsholder innen selvhjelpsbransjen. Han er mest kjent for å skrevet boken *You Were Born Rich* i 1984 og for å ha bidratt til filmen *The Secret* i 2006.

Mantraet i Proctors filosofi var loven om tiltrekning der han mente at mennesker ville tiltrekke seg det de fokuserer på, enten positivt eller negativt. Det finnes ingen vitenskapelig forklaring på denne hypotesen, og loven om tiltrekking regnes som pseudovitenskapelig.

Proctors nedslagsfelt var i særlig grad vært innen multi-level marketing, og han var jevnlig taler på seminarer for MLM-selskapet Vemma før selskapet ble stanset av amerikanske myndigheter.

## Se også
*Eric Worre
*Robert Kiyosaki

## Referanser
Limbomaniacs

**Limbomaniacs** var et funk metal-band fra Bay Area i San Francisco. Magasinet Spin beskrev Limbomaniacs som mer rap-orienterte enn andre band i samme sjanger fra samme område . Sangtekstene hadde gjerne humoristisk vri.

Limbomaniacs bestod av Tony "Butthouse" Chaba, Marc "Mirv" Haggard, Bryan "Brain" Mantia og Pete Scaturro. Bandet var aktivt i periodene 1984-1989 og 1990-1991. I 2010 ble bandet gjenforent for å holde konsert under arrangementet City of Hope Cancer Benefit. 

I 2024 ble bandet igjen gjenforent og spilte i Fox Theater 30. desember. Under denne siste konserten ble det spilt to nye låter og bandet annonserte senere via sin Facebook-side at flere nye låter er på vei. 

Bandets debut-album, Stinky Grooves, ble produsert av Bill Laswell. Bootsy Collins og Maceo Parker hadde gjesteopptredener på enkelte låter. Det ble brukt flere samples på albumet. En av de mest fremtredene samplingene var av Commodores' Slippery When Wet på låten Shake It.

## Medlemmer

* Tony "Butthouse" Chaba, vokalist, bassist
* Marc "Mirv" Haggard, gitarist
* Bryan "Brain" Mantia, trommeslager
* Pete Scaturro, keyboardist

## Diskografi

### Album

* *Stinky Grooves* (1990)

### Singler

* «Caffe Latte» (1987)
* «Butt Funkin'» (1990)

## Referanser


## Eksterne lenker
Sindre Reinholt

**Sindre Reinholt** (født 1995) er en norsk programleder, journalist og brettspilldesigner. Han er kjent som radioprofil i NRK P3 og som programleder for NRK-podkasten *Statens Mal for Medarbeidersamtale*. Fra 29. januar 2024 er han programleder for P3s aktualitetsprogram *[[Pønsj]]*.

Reinholt vokste opp i Oslo. Han studerte journalistikk ved Høgskolen i Volda fra 2016 til 2019, samtidig som han arbeidet for NRK Troms og Finnmark. Under studiene laget han lyddokumentaren *I Dag Skal Jeg Si Det*, som vant publikumsprisen under KORTDOK 2019. Han var også programleder for sport- og musikkfestivalen X2 i Sunnmørsalpene.

I 2019 startet Reinholt som radioprogramleder i NRK P3, først i *P3sommer*. Senere arbeidet han med programmene *P3 Helg med Sindre* og *[[Juntafil]]*, før han gikk videre til NRK P1 som reporter i *[[Norgesglasset (NRK)|Norgesglasset]]* og *[[Dagens]]*.

I 2020 begynte Reinholt i *[[Stavanger Aftenblad]]* hvor han var initiativtaker og programleder for podkasten *Smellen*. I oktober 2020 mottok han prisen «Årets talent» under Prix Radio.

I 2021 ble Reinholt hentet tilbake til NRK P1 som programleder for *Fredagsfolk*, før han samme år ble ansatt i NRK P3 som podkastprodusent og -programleder. Samme år designet han brettspillet «Realityspillet» sammen med Henrik Borg, utgitt av Kagge forlag.

I 2022 produserte og ledet Reinholt podkasten *Statens Mal for Medarbeidersamtale* sammen med Jakob Naustdal.

Reinholt var programleder for NRKs dekning av verdensmesterskapet i dødsing 2025 på Tobago, der han også var deltaker.

Fra januar 2026 er han medprogramleder i NRKs podkast *Skiklubben*.

## Referanser
Sylvanie Burton

**Sylvanie Burton** er en politiker fra den karibiske øystaten Dominica som fra 2. oktober 2023 er landets president etter at hun fikk 20 av 25 stemmer i det indirekte presidentvalget i september 2023. Hun er landets første kvinnelige president, og også den første som tilhører urbefolkningen kariberne.

## Biografi
Burton har mastergrad i prosjektledelse og bachelorgrad i bygdeutvikling. Hun har vært statssekretær i flere departementer siden 2014.

### Presidentvalget i 2023
Dominicas president velges i indirekte valg for fem år. Ingen kan sitte mer enn to perioder, og den tidligere presidenten Charles Savarin kunne derfor ikke stille på nytt. Burton representerer Dominicas arbeiderparti (DLP) og ble nominert av statsminister Roosevelt Skerrit. Opposisjonen avslo å støtte Burton og nominerte Anette Sanford som sin kandidat. Burton ble valgt med 20 mot 5 stemmer. Valget fant sted 27. september 2023 og innsettelsen var 2. oktober.

## Referanser
Brice Oligui Nguema

**Brice Clotaire Oligui Nguema** (født 1975) er en gabonsk offiser som fra 30. august 2023 har vært Gabons president og leder for «Komiteen for endring av samfunnsinstitusjoner» (*Comité pour la transition et la restauration des institutions*, CTRI). Han er betraktet som en av de ledende militære kuppmakerne som 30. august 2023 gjennomførte  militærkupp i Gabon og avsatte president Ali Bongo Ondimba.

## Liv og virke
### Bakgrunn
Oligui studerte ved *Meknés kongelige militærakademi* i Marokko. 

Han var personlig sekretær for tidligere president Omar Bongo fra til Bongos død i 2009. Deretter tjenestegjorde han som militærattaché vad Gabons ambassader i Marokko og Senegal.
### Etterretningssjef, sjef for presidentgarden
I oktober 2018 ble han kalt hjem for å overta som leder for presidentgardens etterretningstjeneste etter Ali Bongos halvbror Frédéric Bongo. Han ble også, i april 2019, forfremmet til brigadegeneral. 

I april 2020 overtok han som sjef for presidentgarden hvor han avløste general Grégoire Kouna som var fetter til den tidligere president Ali Bongo. I 2021 satte han i gang igjen den såkalte «Operasjon Mamba», en kampanje for å arrestere korrupte tjenestemenn.

### Statskuppet i 2023
Statskuppet 30. august 2023 førte til at president Ali Bongo Ondimba ble avsatt og «Komiteen for endring av samfunnsinstitusjoner» (Comité pour la transition et la restauration des institutions, CTRI) som overtok makten utnevnte Oligui til fungerende president i Gabon i en kunngjøring på statlig TV. I et intervju senere samme dag refererte han til Bongo som «avgått» og sa at maktovertakelsen skjedde på grunn av misnøye med utviklingen i landet, med Bongos slag i 2018 og hans beslutning om å stille til valg for en tredje periode. Hans utnevnelse ble senere bekreftet av andre generaler, og han ble formelt innsatt som overgangs-president i presidentpalasset 4. september.

I sin tiltredelsestale lovte han å avholde frie valg, men han ga ingen eksakt dato for når dette skulle gjennomføres. Han sa også at en ny regjering skulle være klar i løpet av få dager.

## Referanser
Magne Mælumshagen

**Magne Kristian Mælumshagen** (1928–2015) var en norsk jernbanearbeider, fagforeningsmann og politiker (Ap).

Mælumshagen begynte i Norges Statsbaner i 1946. Han ble stasjonsbetjent i 1953, og jobbet som dette fram til han ble ansatt som sekretær i Oppland Arbeidsmannsforening i 1966. Mælumshagen var knyttet til det fagpolitiske arbeidet resten av yrkeslivet, både som ansatt sekretær og forretningsfører og ved en rekke valgte tillitsverv. Han var blant annet formann i Lillehammer og omland faglige samorganisasjon 1961–1971 og landsstyremedlem i Norsk Arbeidsmandsforbund 1975–1982.

Partipolitisk representerte Mælumshagen Arbeiderpartiet i Lillehammer kommunestyre i fire perioder fra 1967 til 1983, og i periodene 1971–1975 og 1975–1979 var han varaordfører. Han var også varamann til Stortinget 1969–1973 og 1973–1977; her var Mælumshagen fast møtende vara fra 17. mars 1971 til 18. oktober 1972 mens Thorstein Treholt satt i regjering. Mælumshagen satt da i Administrasjonskomiteen.

## Referanser
Chris Kirk

**Christopher Brandon Kirk** (født 8. mai 1985 i Knoxville i Tennessee) er en amerikansk profesjonell golfspiller, som har fem seire på PGA-touren og tre seire på Korn Ferry-touren.

17. juli 2011 vant han sin første PGA-tourseier under Viking Classic, ett slag foran landsmennene George McNeill og Tom Pernice jr..

## Referanser


## Eksterne lenker
*
Kurt Kitayama

**Kurt Shun Kitayama** (født 14. januar 1993 i Chico i California) er en amerikansk profesjonell golfspiller, som har én seier på PGA-touren og to seire på Europatouren.

5. mars 2023 vant han sin første PGA-tourseier under Arnold Palmer Invitational, ett slag foran landsmannen Harris English og nordirske Rory McIlroy.

## Referanser


## Eksterne lenker
*
Nico Echavarría

**Nicolás Echavarría** (født 4. august 1994 i Medellín) er en colombiansk profesjonell golfspiller, som spiller på den amerikanske PGA-touren.

Echavarría tok to seire på Latinamerikatouren i 2018, og kvalifiserte seg dermed for Korn Ferry-touren 2019.

Han kvalifiserte seg for PGA-touren 2022/23 under sluttspillet til Korn Ferry-touren 2022.

5. mars 2023 vant han sin første PGA-tourseier under Puerto Rico Open, ett slag foran amerikaneren Akshay Bhatia.

## Referanser


## Eksterne lenker
*
Trane Technologies

**Trane Technologies** er et internasjonalt industrikonsern innen VVS-systemer og kjøleteknikk.

Trane Technologies består av to divisjoner med hvert sitt merkenavn: Trane (VVS og bygningsautomasjon) og Thermo King (transportkjøleaggregater og VVS-systemer for busser og passasjertog).

«The Trane Company» ble etablert i La Crosse i Wisconsin i 1913 av norsk-amerikaneren James Alex Trane, opprinnelig Jens Alexander Trane fra Målselv, og hans sønn Reuben Trane. James Trane var industrirørlegger, og da Reuben Trane var ferdigutdannet ingeniør, begynte de å produsere sine egne konvektorer og radiatorer.

Selskapet har gjennomgått en rekke omdannelser. I 1984 ble Trane kjøpt av American Standard Companies, som senere tok navnet Trane, og i 2008 ble konsernet kjøpt av Ingersoll Rand, opprinnelig grunnlagt i New York i 1871. Ingersoll Rand solgte i 2020 deler av sin virksomhet og skiftet samtidig navn til Trane Technologies.

I 2022 hadde Trane Technologies rundt 39&nbsp;000 ansatte i nærmere 60 land. Hovedkontoret ligger i Swords i Irland, men to tredjedeler av de ansatte er i USA. Konsernet omsatte i 2022 for nesten 16 milliarder amerikanske dollar.

## Referanser
Stella Maris (film fra 1929)

***Stella Maris*** (originaltittel: *La divine croisière*) er et fransk stumfilmdrama fra 1929 regissert av Julien Duvivier.

## Rollebesetning
* Jean Murat - Jacques de Saint-Ermont  
* Thomy Bourdelle - Mareuil  
* Suzanne Christy - Simone Ferjac  
* Charlotte Barbier-Krauss - Mme. de Saint-Ermont  
* Line Noro - Jeanne de Guiven  
* Louis Kerly - Le curé  
* Angèle Decori - Angélique 
* Henry Krauss - Claude Ferjac  
* Henri Valbel - Kerjean  
* Georges Paulais - Le matelot Brélez  
* François Viguier - Le Guénec  

## Referanser


## Eksterne lenker
*
Nordåsstraumbrua

**Nordåsstraumbrua** eller **Straume bru** er en stålklaffebro på fylkesvei 556 mellom Straume og Søreide i bydelene Fyllingsdalen og Ytrebygda i Bergen kommune i Vestland. Brua krysser Nordåsstraumen, er 53 meter lang, og lengste spenn er 16 meter. Dagens bru sto ferdig i 1947 og erstatta en eldre klaffebro som ble bygget i perioden 1910–14.

## Se også
*Liste over broer i Norge
*Liste over broer i Norge etter lengde

## Referanser
Straume bru

**Straume bru** kan refereres til:

*Straume bru (Drangedal), en veibru Drangedal.
*Nordåsstraumbrua i Bergen, også kjent som *Straume bru*.
Lila Lee

**Lila Lee**, født *Augusta Appel* 25. juli 1901 i Union Hill, New Jersey, død 13. november 1973 i Saranac Lake, New York, var en amerikansk skuespillerinne. Lee filmdebuterte i 1918, og medvirket i en rekke stumfilmer på 1920-tallet. Hun hadde også noen få roller i lydfilmer på 1930-tallet, og var sporadisk aktiv som skuespillerinne fram til 1960-talet.

Hun har en stjerne på Hollywood Walk of Fame ved adressen 1716 Vine Street.

## Filmografi (utvalg)
* På liksom (1918) som Bessie Meggison
* Den lille sjørøver (1918) som Patricia Wolf
* A Daughter of the Wolf (1919) som Annette Ainsworth
* Hawthorne of the U.S.A. (1919) som prinsesse Irma
* Hankjøn og hunkjøn (1919) som Tweeny 
* The Heart of Youth (1919) som Josephine Darchat
* Puppy Love (1919) som Gloria O'Connell
* The Secret Garden (1919)	(1919) som Mary Lennox
* Rose o’ the River (1919) som Rose Wiley
* Rustling a Bride (1919) som Emily
* Ekteskapslotteriet (1919) som Polly
* The Prince Chap (1920) som Claudia
* Terror Island (1920) som Beverly West
* The Soul of Youth (1920) som Vera Hamilton
* Crazy to Marry (1921) som Annabelle Landis
* The Dollar-a-Year Man (1921) som Peggy Bruce
* Gasoline Gus (1921) som Sal Jo Banty
* The Easy Road (1921) som Ella Klotz
* After the Show (1921) som Eileen
* The Charm School (1921) som Elsie
* One Glorious Day (1922) som Molly McIntyre
* Spøkelsesjægeren (1922) som Maria Theresa
* På skyskraperens tak (1922) som Barbara Teller
* Ebb Tide (1922) som Ruth Attwater
* Back Home and Broke (1922) som Mary Thorne
* Blod og sand (1922) som Carmen
* Wandering Husbands (1924) som Diana Moreland
* Gift uten samtykke (1925)
* Ekteskapsprøven (1929) som Dot

## Referanser


## Eksterne lenker
*
Taylor Moore

**Taylor Moore** (født 28. juli 1993 i San Angelo i Texas) er en amerikansk profesjonell golfspiller, som har én seier på PGA-touren, én seier på Korn Ferry-touren og én seier på Canadatouren.

19. mars 2023 vant han sin første PGA-tourseier under Valspar Championship, ett slag foran landsmannen Adam Schenk.

## Referanser


## Eksterne lenker
*
Sha’Carri Richardson

**Sha'Carri Richardson** (født 2000) er en amerikansk sprinter som hovesakelig løper 100 meter og 200 meter.

Hun ble verdensmester på 100 meter og var med på USAs lag som vant gull på 4 × 100 meter stafett i VM i friidrett 2023 i Budapest. I samme mesterskap tok hun bronse på 200 meter. Richardson kvalifiserte seg for deltakelse på 100 meter i Sommer-OL 2020 i Tokyo, men fikk ikke delta etter at hun ble suspendert i én måned på grunn av en positivt test på cannabis.

## Referanser


## Eksterne lenker

* Sha'Carri RICHARDSON hos worldathletics.org
* SHA'CARRI RICHARDSON hos LSU Tigers track and field
* SHA'CARRI RICHARDSON hos teamUSA
Societetsskandalen

***Societetsskandalen*** (originaltittel: *A Society Scandal*) er en amerikansk stumfilm fra 1924, regissert av Allan Dwan.

## Medvirkende
* Gloria Swanson - Marjorie Colbert
* Rod La Rocque - Daniel Farr
* Ricardo Cortez - Harrison Peters
* Allan Simpson - Hector Colbert
* Ida Waterman - Mrs. Maturin Colbert
* Thelma Converse - Mrs. Hamilton Pennfield
* Catherine Coleburn - Friend of Marjorie
* Catherine Proctor - Mrs. Burr
* Wilfred Donovan - Hamilton Pennfield
* Yvonne Hughes - Patricia DeVoe
* Marie Shelton - Friend of Marjorie
* Dorothy Stokes - Friend of Marjorie
* Cornelius Keefe - Friend of Marjorie
* Fraser Coalter - Schuyler Burr

## Referanser


## Eksterne lenker
*
The Altar Stairs

***The Altar Stairs*** er en amerikansk stumfilm fra 1922 regissert av Lambert Hillyer.

## Handling
På en øy i Sørishavet blir Tony Heritage reddet fra innfødte villmann av handelsmann og skipskaptein Rod McLean. Men Heritage stjele Rods penger, og flykter til Frankrike. Der gifter Heritage seg med en ung fransk kvinne ved navn Joie Malet, men faren hennes - kaptein Jean Malet - oppdager hans ondsinnede fortid, forhindrer brylluppet deres og tar med seg Joie til en øy i Sørhavet hvor han har blitt utplassert. Tony Heritage følger etter dem, men kaptein Malet holder ham borte fra Joie ved å gi ham en jobb på en annen øy. Han hjelper også Rod McLean med å bygge en ny handelspost.

I mellomtiden har McLean forelsket seg i Joie. Ved den nye handelsposten sin blir McLean konfrontert av en gruppe berusede, sinte innfødte som hadde brent ned den lokale kirken etter at Heritage oppildnet dem med brennevin. John Strickland, en pastor, forhindrer McLean fra å skade sin tidligere nemesis. Men når Heritage stjeler McLeans båt i forsøk på å flykte, jager den opprørte handelsmannen etter ham. Strickland følger også etter - i håp om å hindre ytterligere problemer. I løpet av denne forfølgelsen rammer en voldsom storm, og Tony Heritages død lar McLean reise tilbake til øyas handelspost og endelig får han muligheten til å gifte seg med Joie Malet.

## Skuespillere
* Frank Mayo som Rod McLean
* Louise Lorraine som Joie Malet
* Lawrence Hughes som Tony Heritage
* J. Jiquel Lanoe som Jean Malet
* Harry De Vere som  Blundell
* Hugh Thompson som John Strickland
* Boris Karloff som Hugo
* Dagmar Godowsky som Parete
* Nick De Ruiz som Tulli

## Referanser


## Eksterne lenker
*
Angel Citizens

***Angel Citizens*** er en amerikansk stumfilm fra 1922 regissert av Francis Ford.

## Handling
En gjeng fredløse har kontroll over den lille byen Angel City. Men når Isabelle Bruners far på mystisk vis blir myret, bestemmer sheriffen seg for å etterforske saken grundig. Kort tid senere kommer Frank Bartlett til byen.

På leting etter mer spenning i livet bestemmer Frank seg for å hjelpe sheriffen med å etterforske mordet. Men dette er bare begynnelsen på en dramatisk karriere som ender med at Frank får fast jobb som sheriff, og gifter seg med Isabelle.

## Skuespillere
* Franklyn Farnum som Frank Bartlett
* Al Hart som London Edwards
* Shorty Hamilton som 'Smoky' Nivette
* Peggy O'Day som Isabelle Bruner
* Max Hoffman
* Terris Hoffman

## Referanser


## Eksterne lenker
*
Always the Woman

***Always the Woman*** er en amerikansk stumfilm fra 1922 regissert av Arthur Rosson.

## Handling
I Det Gamle Egypt irriterer dronning Neco Tokris en yppersteprest ved å forelske seg i en lavtstående geistlig. Ypperstepresten sørger for å få denne konkurrenten for dronningens kjærlighet steinet til død. Men dronningen, i stedet for å underkaste seg ypperstepresten, lar seg begrave levende sammen med kroppen til sin elsker. I nåtiden er Celia Thaxter en amerikansk vaudeville-skuespillerinne som reiser til Egypt, og forlover seg med Reginald Stanhope (spilt av Gerald Pring) i løpet av reisen. Når de kommer frem til Saharaørkenen, blir paret en del av en skattejakt ledet av Kelim Pasha (spilt av Macey Harlam) en egyptisk prins og Mahmud, en mystiker som insisterer på at Celia Thaxter er en reinkarnasjon av den gamle egyptiske dronningen.

## Skuespillere
* Betty Compson som Celia Thaxter
* Emory Johnson som Herbert Boone
* Doris Pawn som Adele Boone
* Gerald Pring som Reginald Stanhope
* Richard Rosson som Mahmud
* Arthur Delmore som Gregory Gallup
* Macey Harlam som Kelim Pasha

## Referanser


## Eksterne lenker
*